**PTE Klinikai Központ sajtóközleménye**

**a koronavírus szűrővizsgálatok igénybevételéről**

**Vas megyében**

Magyarország négy, orvos-egészségtudományi képzést folytató egyeteme – a Semmelweis Egyetem, a Szegedi Tudományegyetem, a Pécsi Tudományegyetem és a Debreceni Egyetem – a Központi Statisztikai Hivatallal együttműködve folytatja a H-UNCOVER klinikai vizsgálatot.

A kutatás célja, hogy pontosan, az egész országra érvényes módon feltérképezze a koronavírus-fertőzés elterjedtségét. A naprakész tudományos adatok kulcsfontosságúak a járvány sikeres leküzdésében, az egészségügyi dolgozók munkájában és a megalapozott döntések meghozatalában egyaránt.

Tájékoztatjuk a szűrővizsgálatra behívott lakosokat, hogy a**z alábbi helyszíneken és időpontokban** vehető igénybe a szűrővizsgálat:

**Helyszín**: Agora Művelődési és Sportház **Szombathely**

 9700 Szombathely, Március 15 tér 5.

**Időpont**: 2020. *május 11-12-13-14*. hétfő-kedd-szerda-csütörtök (10-15 óra között)

**Helyszín**: Markusovszky Egyetemi Oktató Kórház **Celldömölki** Kórháza

 9500 Celldömölk Nagy Sándor Tér 2.

**Időpont**: 2020. *május 11-12*. hétfő-kedd (9-15 óra között)

**Helyszín**: Szent László Kórház **Sárvár**

 9600 Sárvár Rákóczi u 30.

**Időpont**: 2020. *május 13-14*. szerda-csütörtök (9-15 óra között)

Köszönjük, hogy segít a vírus elleni küzdelemben és a szűrővizsgálatra behívottként önkéntes részvételével támogatja a járvány leküzdését, a vírus elleni kutatásokat, védi családját és környezetét!